
Grozījumi Ministru kabineta 2023. gada 13. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākuma "Atbalsts MVU inovatīvas uzņēmējdarbības attīstībai" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 13. jūlija noteikumos Nr. 407 "Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa "Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām" 1.2.3.1. pasākuma "Atbalsts MVU inovatīvas uzņēmējdarbības attīstībai" īstenošanas noteikumi" (Latvijas Vēstnesis, 2023, 136. nr.; 2024, 40., 169., 246. nr.; 2025, 167. nr.) šādus grozījumus:
· 1. Izteikt 6. punktu šādā redakcijā:
· "6. Pasākuma ietvaros plānotais kopējais pieejamais finansējums ir 87 249 026 euro, tai skaitā Eiropas Reģionālās attīstības fonda (turpmāk – ERAF) finansējums – 74 161 672 euro un valsts budžeta finansējums – 13 087 354 euro. Maksimālais attiecināmais ERAF finansējuma apmērs nepārsniedz 85 procentus no projekta kopējā attiecināmā finansējuma. "
· 2. Svītrot 7. punktu.
· 3. Izteikt 45.3. apakšpunktu šādā redakcijā:
· "45.3. maksa par preču zīmes reģistrēšanu;".
· 4. Svītrot 45.4. apakšpunktu.
· 5. Svītrot 45.7. apakšpunktu.
· 6. Izteikt 45.9. apakšpunktu šādā redakcijā:
· "45.9. ārvalstu atbilstošās nozares eksperta piesaiste eksporta tirgos eksporta tirgus stratēģijas īstenošanai, kā arī ārvalstu tirdzniecības aģenta piesaiste tirgus darbības pārorientācijai:
· 45.9.1. ārvalstu atbilstošās nozares eksperta pakalpojuma izmaksas eksporta tirgus stratēģijas īstenošanai dalībnieka eksporta tirgos;
· 45.9.2. tirdzniecības aģentu pakalpojumu piesaistes izmaksas tirgus darbības pārorientācijai;".
· 7. Svītrot 45.14. apakšpunktu.
· 8. Izteikt 49. punktu šādā redakcijā:
· "49. Šo noteikumu 45.13. apakšpunktā minēto starptautisko sporta pasākumu un starptautisko izstāžu organizēšana Latvijā ir atbalstāma, ja ārvalstu apmeklētāji vai ārvalstu dalībnieki ir vismaz no četrām valstīm un to skaits starptautiskajā sporta pasākumā un starptautiskajā izstādē ir ne mazāk kā 500, un pasākuma ilgums ir vismaz divas dienas pēc kārtas."
· 9. Svītrot 49.1 punktu.
· 10. Izteikt 51. punktu šādā redakcijā:
· "51. Maksimāli pieļaujamā atbalsta summa šo noteikumu 45.3. un 45.5. apakšpunktā minētajām attiecināmajām izmaksām ir ne vairāk kā 5 000 euro vienam gala labuma guvējam kalendāra gadā, savukārt šo noteikumu 45.8. un 45.9. apakšpunktā minētajām attiecināmajām izmaksām – ne vairāk kā 8 000 euro vienam gala labuma guvējam kalendāra gadā. Maksimālā pieļaujamā atbalsta summa šo noteikumu 45.12. apakšpunktā minētajām attiecināmajām izmaksām ir ne vairāk kā 12 000 euro vienas starptautiskās konferences organizēšanai Latvijā."
· 11. Svītrot 70.1 punktu.
· 12. Svītrot 71.1 punktu.
· 13. Svītrot 72.1 punktu.
· 14. Izteikt 78. punktu šādā redakcijā:
· "78. Gala labuma guvējs, kurš nav pievienotās vērtības nodokļa maksātājs, vai tam nav tiesības atgūt pievienotās vērtības nodokli atbilstoši normatīvajiem aktiem nodokļu politikas jomā, var attiecināt pievienotās vērtības nodokļa izmaksas.
·  ".

